**Pravidlá súťaže „Magický Valentín vo Forume”**

Pravidlá súťaže „Magický Valentín vo Forume ” (ďalej len „Pravidlá”) sú jediným záväzným dokumentom, ktorý́ upravuje podrobne „Magický Valentín vo Forume ” (ďalej „Súťaž“) tak, aby boli presne a zrozumiteľne určené podmienky Súťaže. V skrátených verziách môžu byť tieto Pravidlá uvedené aj na informačných materiáloch (napr. letákoch, plagátoch), na Facebookovom a Instagramovom profile Nákupného centra Forum Poprad, ako aj na webovej stránke [www.forumpoprad.sk](https://l.facebook.com/l.php?u=http%3A%2F%2Fwww.forumpoprad.sk%2F%3Ffbclid%3DIwAR1L-QBVMVeJEx1zKYXL58cejClfz8t7938SKZROZohGjzwzXS-OcvSLF98&h=AT2NvDLbkTx7d1n2NLjPw88utv0ymPE3BCE_ReXTebs5J8hUjUFlWN9xGNY7Jh8HBNB7Uyqw2sbcfZFbDDmBv6GQghlm2_RrUl1L1ZMWSgs9n2t1IU5ZOKU4L6__9w6UOHZ6) . Tieto Pravidlá môžu byť zmenené výlučne formou písomných dodatkov podpísaných Usporiadateľom Súťaže (ako je definovaný nižšie).

**I. Usporiadateľ súťaže**

Usporiadateľom Súťaže je prevádzkovateľ nákupného centra Forum Poprad spoločnosť: Forum Poprad, a. s., IČO 36732117, so sídlom Malý trh 2/A, 811 08 Bratislava, Slovenská republika, (ďalej len "Usporiadateľ"). Usporiadateľ súťaže vydáva tieto Pravidlá. Účelom Súťaže je podpora a propagácia služieb Usporiadateľa.

**II. Účastníci Súťaže**

1. Súťaže sa môže zúčastniť každá fyzická osoba, ktorá dovŕšila vek min. 15 rokov a splnila a riadne vyplnila žrebovací lístok.

2. V prípade, ak sa súťaže chce zúčastniť osoba mladšia ako 15 rokov, je to možné ale iba  v doprovode dospelej osoby, ktorá vek 18 rokov dovŕšila. (ďalej len “Účastník”).

3. Účastníkom nemôžu byť ďalej zamestnanci Usporiadateľa, osoby v obdobnom postavení ako títo zamestnanci, alebo osoby blízke zamestnancov Usporiadateľa v zmysle § 116 Občianskeho zákonníka.

**III. Základne informácie Súťaže**

1. Súťaž sa uskutoční v Nákupnom Centre Forum Poprad, adresa: Nám. Sv. Egídia 3290/124 058 01 Poprad.

2. Súťaž sa uskutoční v termíne od **2. 2. 2022 od 15:00 hod. do 14. 2. 2022 do 18:00 hod.**

**IV. Podmienky zaradenia Účastníka do žrebovania**

1. Splnenie súťažnej úlohy, ktorá spočíva v spočítaní ozdôb v tvare srdca, ktoré sú vystavené v inštalácii na 1. podlaží centra. Správnu odpoveď účastník poskytne hosteske, ktorá mu na následne poskytne žrebovací lístok.
2. Kompletné vyplnenie žrebovacieho lístka a jeho odovzdanie do žrebovacieho boxu.
3. Úloha musí byť splnená v termíne trvania súťaže podľa odseku III. Bod 2 týchto pravidiel a to v čase od 15. do 18. hod. kedy je k dispozícii hosteska.
4. Účastník je povinný vyplniť všetky časti žrebovacieho lístka a to nasledovne: meno a priezvisko, emailová adresa, telefónne číslo, Súhlas so spracovaním osobných údajov pre potreby súťaže, Súhlas so spracovaním osobných údajov na marketingové účely.
5. Účastník môže odovzdať jeden žrebovací lístok, ktorý spĺňa podmienky podľa odseku III. bod 2 týchto Pravidiel.

7. Nekompletne vyplnené žrebovacie lístky nebudú zaradené do žrebovania.

**V. Žrebovanie**

1. Všetky riadne  vyplnené žrebovacie lístky, ktoré spĺňajú podmienky uvedené v  odseku IV. týchto Pravidiel budú zaradené do žrebovania.

2. Žrebovanie sa uskutoční 15. februára 2022.

3. Celkový počet výhercov bude 1.

**V. Odmeňovanie výhercu vyžrebovaného v súťaži**

1. Predmetom odmeny spotrebiteľskej súťaže je vecná cena poskytnutá treťou stranou. (ďalej len „Odmena“).

2. Vyžrebovaný výherca nemá nárok na výmenu Odmeny za peňažnú hotovosť, či iný́ druh Odmeny, než tej, ktorá mu podľa týchto pravidiel prináleží.

3. Vyžrebovaný výherca je povinní si svoju Odmenu vyzdvihnúť na adrese nákupného centra Forum Poprad najneskôr do **31. marca 2022**.V  opačnom prípade stráca nárok na odmenu.

4. Usporiadateľ bude neodkladne po žrebovaní kontaktovať výhercu a to zaslaním emailu na emailovú adresu zadanú Účastníkom na žrebovacom lístku. Usporiadateľ nezodpovedá za to, ak emailová adresa nebude vyplnená správne a teda oznam o výhre sa Účastníkovi nedoručí.

5. Usporiadateľ nenesie zodpovednosť za to či vecná cena poskytnutá treťou stranou budú reálne naplnená a výhercovi poskytnutá.

**VI. Cena**

1. Cena poskytnutá treťou stranou je pobytový poukaz, ktorý je možné uplatniť oproti ubytovanie na dve noci pre dve osoby v hoteli Grandhotel Starý Smokovec.

2. Cena má hodnotu 500 €.

**VII. Podmienky pobytového poukazu**

1. Pobyt je určený pre 2 osoby na 2 noci v izbe Deluxe v hoteli Grandhotel Starý Smokovec.

2. Nevzťahuje sa na termíny: Silvester a Veľkonočný štvrtok až Veľkonočný pondelok vrátane.

3. Rezervácia je možná najskôr 7 dní pred nástupom na pobyt v termínoch sezóny a 14 dní pred nástupom na pobyt v termínoch mimosezóny.

4. Podlieha dostupnosti kapacít a písomnému potvrdeniu rezervácie.

5. Vo vysoko vyťažených termínoch si spoločnosť Tatry Mountain Resorts vyhradzuje právo nepotvrdiť rezerváciu hradenú poukazom aj napriek dostupnosti kapacít inými verejnými predajnými kanálmi. Neobsahuje miestny poplatok, ktorý sa uhrádza pri nástupe na pobyt.

6. Originál poukazu je potrebné odovzdať pri nástupe na pobyt. Pri rezervácii je nutné kontaktovať rezervačné oddelenie, nahlásiť vopred platbu poukazom a uviesť jeho číslo. Rezervácie: +421 44 290 13 58 / hotelstmr@tmr.sk

7. Ostatné náležitosti sa riadia Osobitnými obchodnými podmienkami pre darčekové poukazy a Všeobecnými obchodnými podmienkami zverejnenými na www.tmrhotels.com. Na tejto stránke sú zároveň uvedené termíny sezóny a mimosezóny.

**VIII. Súhlas so spracovaním osobných údajov**

1. Usporiadateľ zhromažďuje a uchováva osobné údaje Účastníkov Súťaže za účelom skontaktovania sa s vyžrebovanými výhercami a na marketingové účely a za účelom zasielania Newslettera.

2. Účastník súťaže súhlasí so zverejnením svojich osobných údajov v rozsahu: krstné meno a priezvisko na webovom sídle Usporiadateľa.

3. Usporiadateľ sa zaväzuje, že osobné údaje Účastníkov súťaže neposkytne žiadnym tretím stranám.

**IX. Osobitné ustanovenia**

1.Výherca zodpovedá za prípadné zdanenie výhry v zmysle príslušných ustanovení zákona č. 595/2003 Z. z. o dani z príjmov v znení neskorších predpisov. Daň z príjmu, ktorej podlieha nadobudnutie výhry podľa platných právnych predpisov Slovenskej republiky, ako aj všetky ostatné poplatkové povinnosti, ktoré sa môžu prípadne vzťahovať na nadobudnutie výhry výhercom, budú hradené samotným výhercom .

2. Usporiadateľ Súťaže si vyhradzuje právo Pravidlá kedykoľvek zmeniť, Súťaž skrátiť, predĺžiť, odložiť, prerušiť či bez náhrady ukončiť. Zmenu Pravidiel Usporiadateľ vhodným spôsobom zverejní na stránke [www.forumpoprad.sk](https://l.facebook.com/l.php?u=http%3A%2F%2Fwww.forumpoprad.sk%2F%3Ffbclid%3DIwAR35y8ul62v-9rOsogN-s7TLXqon10TMxtst9Zx45NAFegMxkGEQm6UQ1Z4&h=AT2OWc9OGT7VL4HCmpodUKz2AAtbFB3ZTL9P6decq-PZ1XNQrVgohL0OkgOzt6BI7RlsgM5iVgr2nEHXek1x4FMZ0yy8WXn10u2_AtzDt5Go5jxQEEsUKL3d6QnV8y0LZ_UQ)

3. Výsledky Súťaže sú konečné, bez možností odvolania sa. Účastníci berú na vedomie, že nemôžu požadovať Odmenu vo vyššej hodnote alebo vo väčšom množstve ako určil Usporiadateľ a namiesto Odmeny nie je možné požadovať peňažné plnenie.

4. Usporiadateľ Súťaže nenesie zodpovednosť za akékoľvek riziká a záväzky súvisiace s Odmenou a jej užívaním.

5. Účastníci berú na vedomie, že výhry zo stávok a hier nie je možné vymáhať.